HEILBRIGÐISEFTIRLIT VESTFJARÐA

Aðalstræti 21-23, 415 Bolungarvík, s. 456-7087, fax 456-7088

Bolungarvík 21. september 2011

Umhverfisstofnun

Kristján Geirsson

Suðurlandsbraut 24

108 Reykjavík

**Umsögn um drög að starfsleyfistillögum fyrir Fjarðalax ehf. og Arnarlax ehf. og um upplýsingar um nýtingu svæða í Arnarfirði.**

Vísað er til bréfs Umhverfisstofnunnar dagsett 30. ágúst 2011 þar sem óskað er umsagnar Heilbrigðiseftirlits Vestfjarða um nýtingu svæða sem tilgreind eru í drögunum.

Í Arnarfirði eru eftirtalin leyfi í gildi til kvíaeldis og kræklingaræktar:

|  |  |  |  |
| --- | --- | --- | --- |
| Nafn | Gildir til | Staðsetning (hddd°mm.mmm') | Staður |
| Arnór Björnsson | Gildir til 16.9.2012 | N65 46.397 W23 41.492 | Arnarfjörður |
| Gyða Áhugamannafélag | Gildir til 16.9.2012 | N65 43.610 W23 42.043 | Arnarfjörður |
| Jens H Valdimarsson | Gildir til 16.9.2012 | N65 37.833 W23 32.333 | Arnarfjörður |
| Jónatan Þórðarson | Gildir til 16.9.2012 | N65 37.382 W23 33.166 | Arnarfjörður |
| Nýskel - Arnarfjörður | Gildir til 8.4.2012 | N65 40.230 W23 33.420 | Arnarfjörður |
| Nýskel - Fossfjörður | Gildir til 8.4.2012 | N65 37.384 W23 31.360 | Arnarfjörður |
| Valdimar Gunnarsson | Gildir til 16.9.2012 | N65 41.333 W23 33.250 | Arnarfjörður |
| Víkingur Gunnarsson | Gildir til 16.9.2012 | N65 46.400 W23 40.833 | Arnarfjörður |
| Hafkalk ehf- Hlein | Gildir til 19.10.2019 | N65 41.000 W23 34.250 | Arnarfjörður |
| Vesturkaup | Gildir til 12.12.2020 | Fossfjörður | Arnarfjörður |

**Taka þarf tillit til þessarar starfsemi.**

Orkustofnun fyrir hönd Iðnaðarráðuneytis hefur gefið út leyfi fyrir Íslenska Kalkþörungafélagsins hf. til nýtingar á námum á hafsbotni í Arnarfirði. Dagsetning leyfis 17.12.2003. **Taka þarf tillit til þessarar starfsemi.**

Rækjusjómenn kvörtuðu árið 2001 yfir því að leyfisveitingar heilbrigðiseftirlits til Eyrar ehf um að hnitin væru á hefðbundinni togslóð þeirra. **Taka þarf tillit til þessarar starfsemi.**

Stór þáttur í uppbyggingu ferðaþjónustu á Vestfjörðum er hrein og óspillt náttúra og hafa t.d. kayjakferðir um firði og sjóstangaveiði notið aukinnar vinsælda meðal ferðamanna. **Mikilvægt að tillit sé tekið til þeirra yfir háannatíma ferðamanna**.

Skipulag sveitarfélaga nær einungis út að skilgreindum mörkum netalagna. Mjög brýnt er að skipulag sveitafélaga verði útvíkkað þannig að það nái líka yfir þá starfsemi sem fram fer á landgrunninu. Eins og sést eru fjölþættir hagsmunir þar í húfi alveg eins og á þurru landi. **Sveitafélög** verða að geta útdeilt lóðum og afmarkað svæði til sérstakra nota. Meðan ekkert skipulag er á nýtingu þeirra gæða sem finnast á landgrunninu **þá gildir að allir verða að taka tillit til þeirrar starfsemi sem fyrir er.**

Með kveðju,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anton Helgason

Heilbrigðisfulltrúi